Wirklich, wärli, wahr - jetz isch fertig, schluss und amen! Sit Donnschtag scho und sowiso und überhöipt… ich la das nimme züe, ich tüe mier das nimme a, ich va mis Läbu numal a. Niemmu  sellti schich das miessu atüe. Ds Läbu isch eifach z'churz fer serigä… und jetz sägis titsch und tidlich: SCHEISS! Tschau Abhängigkejt und Süecheri, Chopfweh und Schträbilook. Jetz isch Zit zum Welofahru im Rägu, Wasserballonschlachtä und Schwimmu im Meer. Va jetz awäg löift nix me a und isch nix me uscharf… im Gäguteil: Ich gsehsus jetz ganz klar - ohni Brille, ohni Linse, ohni gar nix!